OpenLLM-France/wikimedia huggingface dataset:
# Village of the Branch

Village of the Branch és una població dels Estats Units a l'estat de Nova York. Segons el cens del 2000 tenia 1.895 habitants.

## Demografia

Segons el cens del 2000, Village of the Branch tenia 1.895 habitants, 605 habitatges, i 513 famílies. La densitat de població era de 778,4 habitants per km².
Dels 605 habitatges en un 37,5% hi vivien nens de menys de 18 anys, en un 76,4% hi vivien parelles casades, en un 6,4% dones solteres, i en un 15,2% no eren unitats familiars. En el 13,1% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,92 i el nombre mitjà de persones que vivien en cada família era de 3,19.
Per edats la població es repartia de la següent manera: un 23,7% tenia menys de 18 anys, un 5,6% entre 18 i 24, un 26,9% entre 25 i 44, un 27,1% de 45 a 60 i un 16,7% 65 anys o més.
L'edat mediana era de 41 anys. Per cada 100 dones de 18 o més anys hi havia 84,9 homes.
La renda mediana per habitatge era de 83.036 $ i la renda mediana per família de 90.622 $. Els homes tenien una renda mediana de 68.125 $ mentre que les dones 38.125 $. La renda per capita de la població era de 32.416 $. Entorn de l'1,7% de les famílies i el 4,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Village of the Branch». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Village of the Branch». American Fact Finder. Oficina del Cens dels Estats Units, 12-01-2010.
# Villanova d'Albenga

Villanova d'Albenga (en lígur: Villanêuva d'Arbenga) és un comune (municipi) de la província de Savona, a la regió italiana de la Ligúria, situat uns 80 km al sud-oest de Gènova i uns 40 km al sud-oest de Savona.
Villanova d'Albenga limita amb els següents municipis: Alassio, Albenga, Andora, Casanova Lerrone, Garlenda i Ortovero.
# Villanova Tulo

Villanova Tulo (en sard, Biddanoa Tulu) és un municipi italià, dins de la Província de Sardenya del Sud. L'any 2007 tenia 1.208 habitants. Es troba a la regió de Sarcidano. Limita amb els municipis de Gadoni (NU), Isili, Laconi (OR), Nurri, Sadali i Seulo. Després de la nova divisió administrativa de Sardenya de 2001 fou transferit a la província de Nuoro, després a la província del Medio Campidano i finalment a la de Càller.

## Administració

Llista d'alcaldes :
| Període | Identitat | Partit |
| 2006- | Lai Andrea Stefano | Llista cívica |

## Personatges il·lustres

* Benvenuto Lobina, poeta futurista
# Villamediana de Iregua

Villamediana de Iregua és un municipi de la Rioja, a la regió de la Rioja Mitjana. És limítrof amb Logronyo, la capital.

## Història

Existeixen indicis que en la zona havia un assentament templer, en un turó a l'esquerra de l'entrada a Villamediana des de Logronyo. A mitjan segle xi, la reina Estefania de Foix, vídua del rei Garcia de Nájera cedeix el poble a la seva filla Ermesinda Garcés sota la forma jurídica de Senyoriu de Reialeng, segons apareix en el seu testament. El 19 d'abril de l'any 1162 se signa a Jubera la donació del terme de Ruete que fa Pedro Jimenez (Senyor dels Cameros), a un monestir, i un testimoni és de Villamediana. El 1187 una persona natural de Villamediana, figura com testimoni davant la donació per part d'Aldonza, vídua de Lope Díaz I d'Haro (Senyor de Biscaia) dels seus béns localitzats a Nalda. En 1680 va aconseguir per fi la seva independència de Logronyo, amb la categoria de vila, deixant de ser considerada com llogaret.

### Etimologia

Villamediana: villametrana. pel que sembla era una vila situada entre la calçada que anava des de Batolla (Vareia) a Alberite.

## Demografia

La proximitat a la ciutat de Logronyo ha impulsat el creixement demogràfic de la població. D'acord amb les estimacions de l'INE, Villamediana de Iregua ha passat de tenir 3.335 habitants en l'any 2004, a 3.982, el 2005 i a 4.668 (2.433 homes i 2.235 dones), en el 2006, el que representa un augment del 40% (1.333 habitants) en 2 anys. Aquest increment és el més alt registrat per un municipi de La Rioja en el mateix període.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].

## Enllaços externs

* Web oficial Arxivat 2008-11-21 a Wayback Machine.
* Web no oficial Arxivat 2008-04-22 a Wayback Machine.
# Van Houten

Van Houten és una marca de xocolata en pols sense sucre afegit. L'empresa va ser fundada el 1815 a Amsterdam per Coenraad Johannes van Houten. El 1828, va inventar un procediment que permet extreure del cacau una pols fàcilment soluble en aigua o en llet, fet que va incrementar ràpidament la fortuna de l'empresa. Des de la segona meitat del segle xix, la marca va començar a ser coneguda arreu del món. L'empresa va establir fàbriques a França, Alemanya, Gran Bretanya, Estats Units i Singapur.
El 1986 va ser adquirida pel grup Jacobs Suchard. Des de l'any 2000, forma part del grup empresarial suís Barry Callebaut.

## Referències

* ↑ «Schokolade und Kakao - Geschichte - Coenraad van Houten», 06-02-2007. Arxivat de l'original el 2007-02-06. [Consulta: 17 juny 2021].
# Van Horn

Van Horn és una població dels Estats Units a l'estat de Texas. Segons el cens del 2000 tenia 2.435 habitants.

## Demografia

Segons el cens del 2000, Van Horn tenia 2.435 habitants, 834 habitatges, i 652 famílies. La densitat de població era de 326,4 habitants per km².
Dels 834 habitatges en un 41,5% hi vivien nens de menys de 18 anys, en un 58,4% hi vivien parelles casades, en un 15,6% dones solteres, i en un 21,8% no eren unitats familiars. En el 19,3% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,35.
Per edats la població es repartia de la següent manera: un 33,6% tenia menys de 18 anys, un 7,9% entre 18 i 24, un 25,2% entre 25 i 44, un 22,2% de 45 a 60 i un 11,2% 65 anys o més.
L'edat mediana era de 32 anys. Per cada 100 dones de 18 o més anys hi havia 92,4 homes.
La renda mediana per habitatge era de 24.432 $ i la renda mediana per família de 26.611 $. Els homes tenien una renda mediana de 21.336 $ mentre que les dones 14.259 $. La renda per capita de la població era de 10.772 $. Aproximadament el 24,3% de les famílies i el 28,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Van Horn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Van Horn». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Vesna Rožič

Vesna Rožič (23 de març de 1987 - 23 d'agost de 2013) va ser una jugadora d'escacs eslovena. Va rebre el títol de la FIDE de Mestra Internacional Femenina (WIM) l'abril de 2006. Rožič va arribar a ser la segona millor jugadora d'escacs eslovena, després d'Anna Muzitxuk.
Va guanyar el campionat femení d'Eslovènia els anys 2007 i 2010. El 2007, Rožič també es va convertir en la campiona femenina del Mediterrani a Antalya. En esdeveniments per equips, va representar Eslovènia en quatre Olimpíades d'escacs femenines (2002, 2008, 2010 i 2012), quatre Campionats d'Europa d'escacs per equips femenins (2005, 2007, 2009 i 2011), sis Copes Mitropa femenines (2006, 2007, 2006, 2007, 2007, 2009 i 2011)., 2010 i 2012) i quatre Campionats d'Europa per equips femenins sub-18 (2001, 2002, 2003 i 2004). A la Copa Mitropa Femenina hi va guanyar dos ors per equips (els anys 2005 i 2006), quatre plata per equips (els anys 2007, 2009, 2010 i 2012) i dues medalles d'or individuals (els anys 2006 i 2012).
Rožič va morir de càncer peritoneal el 23 d'agost de 2013.

## Referències

* ↑ Titles Approved by FIDE Presidential Board, Al Ain 2006 FIDE. Consultat 24 octubre 2015
* ↑ 2nd Mediterranean Individual Chess Championships Arxivat 2016-10-26 a Wayback Machine.. Mediterranean Chess Association.
* 1 2 «Slovenian WIM Vesna Rozic dies at 26». ChessBase, 24-08-2013. [Consulta: 10 setembre 2013].

## Enllaços externs

* Obituari de la FIDE
* Vesna Rožič a OlimpBase.org
# Vireó garser ala-rogenc

La vireó garser ala-rogenc (Pteruthius aeralatus) és un ocell de la família dels vireònids (Vireonidae).

## Hàbitat i distribució

Habita els boscos de les muntanyes des del nord de Pakistan, nord de l'Índia, cap a l'est fins al sud de la Xina i, cap al sud, a través de Myanmar, nord-oest, nord-est i sud-est de Tailàndia, sud-oest de Cambodja, nord i sud de Laos i nord i centre del Vietnam. Sumatra i nord de Borneo.

## Taxonomia

Fa uns anys, i arran els treballs de Rheindt et Eaton (2009), Pteruthius flaviscapis (sensu lato) va ser separat en quatre espècies diferents: Pteruthius flaviscapis (sensu stricto), Pteruthius aerolatus, Pteruthius ripleyi i Pteruthius annamensis. Més tard i arran Boesman et al (2016) s'ha comentat que potser aquesta separació va ser massa precipitada i ripleyi i annamensis han estat inclosos a aerolatus.

## Referències

* ↑ «Vireó garser ala-rogenc». Cercaterm. TERMCAT, Centre de Terminologia. Rev. 10/05/2023(català)
* ↑ FE Rheindt i JA Eaton. 2009. Species limits in Pteruthius (Aves: Corvida) shrike-babblers: a comparison between the biological and phylogenetic species concepts. Zootaxa 2301: 29–54.
* ↑ P Boesman (2016). Notes on the vocalizations of White-browed Shrike-babbler (Pteruthius flaviscapis). HBW Alive Ornithological Note 165. Handbook of the Birds of the World Alive. Lynx Edicions, Barcelona. https://doi.org/10.2173/bow-on.100165
# Werner von Haeften

Werner Karl von Haeften Berlín, Alemanya 9 d'octubre de 1908 - 21 de juliol de 1944 va ser un tinent de la Wehrmacht i un dels principals membres del complot del 20 de juliol de 1944 per assassinar Adolf Hitler. És considerat un heroi de la resistència alemanya.

## Biografia

Haeften i el seu germà gran Hans Bernd von Haeften van néixer a Berlín com a fills de l'oficial de l'armada Hans von Haeften, president del Reichsarchiv. Va estudiar lleis i va treballar en la banca d'Hamburg fins a l'inici de la Segona Guerra Mundial quan es va allistar en l'exèrcit alemany.
El 1943, recuperant-se d'una ferida soferta en el front oriental es va unir a Claus von Stauffenberg com a membre de l'Operació Valquiria. El 20 de juliol va acompanyar Staunffenberg a Rastenburg on ubicar la bomba al bunker Wolfsschanze marxant a Berlín després de l'explosió sense confirmar la mort de Hitler i iniciant el cop d'estat que hauria de fallar. Aquest mateix dia Stauffenberg costat del general Friedrich Olbricht i Oberst Albrecht Mertz von Quirnheim, van ser arrestats i afusellats pel General Friedrich Fromm al Bendlerblock. Quan Stauffenberg seria afusellat, Haeften va tractar d'interposar caient en l'acte.
El seu germà Hans Bernd von Haeften qui era un jurista, va ser jutjat sumàriament per l'infame jutge Roland Freisler i executat el 15 d'agost de 1944 a la presó de Plötzensee.

## Vegeu també

* Valkyrie, pel·lícula nord-americana, protagonitzada per Tom Cruise i dirigida per Bryan Singer.
# Werner von Siemens

Werner von Siemens (Lenthe, 13 de desembre de 1816 - Charlottenburg, 6 de desembre de 1892) va ser un enginyer elèctric, inventor i industrial alemany. El nom de Siemens ha estat adoptat com a unitat SI de conductància elèctrica, siemens. Va fundar el conglomerat elèctric i de telecomunicacions Siemens.

## Biografia

Va néixer a Lenthe, prop de Hannover (Alemanya), el 13 de desembre de 1816. Va ser el major dels catorze germans, tots ells enginyers i industrials. Com la seva família va perdre els recursos per donar-li una educació superior, va ingressar en una acadèmia d'artilleria i va arribar a ser tinent d'artilleria de l'exèrcit prussià. Als trenta anys el 1847 va construir un nou tipus de telègraf, posant així la primera pedra en la construcció de Siemens AG, fundada l'octubre d'aquell mateix any, al costat de Johann Georg Halske, mecànic entusiasta de la tècnica, (llavors, Telegraphe-Bauanstalt von Siemens und Halske) i el seu cosí, el banquer Johann Georg Siemens, de qui procedien els primers 6.842 tàlers del capital inicial de l'empresa.
Va ser ascendit a la noblesa el 1888, amb la qual cosa el cognom Siemens (de la seva família Siemens) va passar a ser "von Siemens", que significa "de Siemens". Va morir el 6 de desembre de 1892 a Berlín (Alemanya).
El 1841 va desenvolupar un procés de galvanització, el 1846 un telègraf d'agulla i pressió, un sistema d'aïllament de cables elèctrics mitjançant gutaperxa, el que va permetre, en la pràctica, la construcció i estesa de cables submarins. Va competir amb altres reclamant la invenció de la dinamo i va ser un dels pioners de les grans línies telegràfiques transoceàniques, responsable de la línia Irlanda-EUA (començada el 1874 a bord del vaixell Faraday) i Gran Bretanya-Índia (1870). És pioner en altres invencions, com el telègraf amb punter/teclat per fer transparent a l'usuari el codi Morse, o la primera locomotora elèctrica, presentada per la seva empresa el 1879 i el primer ascensor elèctric el 1880.
Dins dels seus molts invents i descobriments elèctrics podríem destacar la dinamo i l'ús de la gutaperxa, substància plàstica extreta del làtex, i un generador d'ozó. L'any 1887 va participar en la fundació de l'lnstitut lmperial de Física i Tècnica, el Physikalische-Technische Reichsanstalt (actualment Physikalische-Technische Bundesanstalt), juntament amb Karl-Heinrich Schellbach i Hermann von Helmholtz a Berlin-Charlottenburg. Un any més tard va rebre un títol nobiliari.

## Referències

* ↑ «Werner von Siemens» (en anglès). Biografía en el sitio de la empresa Siemens. Arxivat de l'original el 2011-10-05. [Consulta: 18 gener 2011].
* ↑ Windelspecht, Michael. Groundbreaking Scientific Experiments, Inventions, and Discoveries of the 19th Century (en anglès). Greenwood Publishing Group, 2003, p.89. ISBN 0313319693.
* ↑ Kogelschatz, Ulrich «Dielectric-Barrier Discharges: Their History, Discharge Physics, and Industrial Applications». Chemistry and Plasma Processing, 23, 2003.
# Vol 4978 de Ryanair

El vol 4978 de Ryanair era un vol internacional regular de passatgers des de l'aeroport internacional d'Atenes (Grècia) a l'aeroport de Vílnius (Lituània). El 23 de maig de 2021, es va informar de la presència d'explosius a bord de l'avió civil quan s'acostava a l'espai aeri lituà. L'aeronau va ser escortada per un avió de caça belarús quan sobrevolava l'espai aeri de Belarús i es va forçar a aterrar a l'aeroport nacional de Minsk, per ordre del president belarús Aleksandr Lukaixenko, malgrat no ser l'aeroport més proper. Una vegada que l'avió va aterrar-hi, dos dels passatgers, l'activista de l'oposició i periodista Raman Pratassièvitx i la seva companya russa Sofia Sapega, van ser detinguts. En la mateixa dècada, es va produir un aterratge després de l'incident de 2013 de l'Evo Morales a Àustria.
La Unió Europea va preveure celebrar una reunió de líders el 24 de maig a Brussel·les (Bèlgica). Abans de la reunió, el president lituà Gitanas Nausėda va demanar a la UE que imposés noves sancions econòmiques a Belarús. Vuit països van demanar que es prohibissin els vols sobre i cap a Belarús. Un altre suggeriment va ser que es prohibís l'entrada de trànsit per carretera a la UE des de Belarús.

## Referències

* 1 2 324cat. «Bielorússia fa desviar un avió de Ryanair per detenir un periodista perseguit per Lukaixenko», 23-05-2021. [Consulta: 24 maig 2021].
* ↑ Brunner, Simone. «Niemand soll sich sicher fühlen» (en alemany). Die Zeit, 24-05-2021. Arxivat de l'original el 2021-05-24. [Consulta: 24 maig 2021].
* ↑ Segura Raventòs, Natàlia «Bloqueig aeri a Bielorússia». El Punt Avui, 25-05-2021 [Consulta: 26 maig 2021].
* ↑ Efe. «Desvien un avió a Minsk per detenir un periodista dissident bielorús», 23-05-2021. [Consulta: 24 maig 2021].
* ↑ «Analysis | When Belarus forced down a plane, it may have committed state-sponsored hijacking» (en anglès). Washington Post. ISSN: 0190-8286.
* ↑ Plikūnė, Dalia; Užusienytė, Jogintė. «Be opozicionieriaus ir jo draugės į Lietuvą negrįžo ir dar keturi lėktuvo keleiviai: kas jie – kol kas mįslė» (en lituà). Delfi. [Consulta: 24 maig 2021].
* ↑ «Western powers voice outrage as Belarus accused of hijacking plane». BBC News Online. [Consulta: 24 maig 2021].
# Voivodat de la Gran Polònia

* No s'ha de confondre amb regió històrica de la Gran Polònia.
La Gran Polònia (en polonès Wielkopolska) és un dels 16 voivodats en què fou dividida Polònia el 1998. La resta de territoris de que era la Gran Polònia històrica estan repartits pels voivodats de Łódź, Cuiàvia-Pomerània i Lubúsquia.

## Ciutats

Les principals ciutats són:
* Poznań (581.200 habitants)
* Kalisz (106.500 habitants)
* Konin (83.600 habitants)
* Piła (76.800 habitants)
* Ostrów Wielkopolski (74.500 habitants)
* Gniezno (71.600 habitants)
* Leszno (63.500 habitants)
* Śrem (31.000 habitants)
* Turek (30.700 habitants)
* Krotoszyn (29.100 habitants)
* Września (28.900 habitants)
* Swarzędz (28.200 habitants)
* Jarocin (26.000 habitants)
* Kościan (24.500 habitants)
* Wągrowiec (24.500 habitants)
* Koło (24.300 habitants)
* Luboń (23.800 habitants)
* Środa Wielkopolska (22.200 habitants)
* Rawicz (21.700 habitants)
* Gostyń (20.800 habitants)
* Chodzież (20.500 habitants)

## Referències

* 1 2 «Voivodat de la Gran Polònia». Gran Enciclopèdia Catalana. Barcelona: Grup Enciclopèdia Catalana.
# Voivodat de la Santa Creu

Święty Krzyż (en polonès: Góry Świętokrzyskie; literalment: "Les muntanyes de la Santa Creu"') és un dels 16 voivodats de Polònia. El nom procedeix de la Muntanya de la Santa Creu. La capital és Kielce. Les principals ciutats són:
* Kielce (213.700)
* Ostrowiec Świętokrzyski (79.200)
* Starachowice (57.500)
* Skarżysko-Kamienna (51.400)
* Sandomierz (27.000)
* Końskie (22.300)

## Lloc web

* https://www.kielce.uw.gov.pl/
# Voiàmpolka

Voiàmpolka (en rus: Воямполка) és un poble del krai de Kamtxatka, a Rússia, que el 2021 tenia 117 habitants. Pertany al districte de Tiguil.

## Referències

* ↑ «Населенные пункты Камчатки (даты возникновения, наименования, переименования, упразднения; краткая топонимика Камчатки) | Публикации по истории Камчатки | Камчатка, Петропавло …». Arxivat de l'original el 2013-01-28. [Consulta: 16 gener 2013].
# Voivodat de la Baixa Silèsia

La Baixa Silèsia (en polonès Dolny Śląsk) és un dels 16 voivodats de Polònia, segons la nova divisió administrativa del 1998. La capital és Wrocław, la històrica Breslau.
És una de les províncies més riques de Polònia, ja que els recursos naturals com ara el coure, el lignit i el carbó marró són àmpliament presents.

## Ciutats

Les principals ciutats són, segons les dades de població del 1995:
* Wrocław (642.700)
* Wałbrzych (139.600)
* Legnica (108.000)
* Jelenia Góra (93.500)
* Lubin (83.500)
* Głogów (74.200)
* Świdnica (64.800)
* Bolesławiec (44.400)
* Oleśnica (38.900)
* Dzierżoniów (38.300)
* Bielawa (34.600)
* Zgorzelec (36.800)
* Oława (31.800)
* Kłodzko (30.900)
* Nowa Ruda (27.200)
* Jawor (25.600)
* Świebodzice (24.700)
* Lubań (24.400)
* Kamienna Góra (23.600)
* Polkowice (21.600)

## Referències

* ↑ «Past and Present Regions of Poland – Lower Silesia». Arxivat de l'original el 20 July 2016. [Consulta: 10 març 2017].
# Värttinä

Värttinä (fus en finès) és un grup de música folk finlandesa format per Sari i Mari Kaasinen a la ciutat de Rääkkylä, a Carèlia Septentrional (Finlàndia) el 1983. Des d'aquest moment la banda ha sofert molts canvis. Värttinä va saltar a la fama el 1991 amb el seu disc Oi Dai.
Actualment el grup està format per tres veus femenines i sis instruments acústics. Els seus vocalistes canten en el dialecte finès de Carèlia i conforme a l'estil ancestral de la regió, si bé actualitzat i amb molts matisos de formes contemporànies diverses. Un dels últims projectes del grup ha estat la col·laboració amb A. R. Rahman en la composició del musical de El Senyor dels Anells.
La cançó Matalii ja mustii del disc Seleniko s'ha convertit en un gran èxit en aparèixer al popular programa infantil Arthur que es retransmet als Estats Units.

## Formació actual

* Mari Kaasinen (veu)
* Susan Aho (veu)
* Karoliina Kantelinen (veu)
* Matti Kallio (acordió, teclat)
* Hannu Rantanen (baix)
* Mikko Hassinen (percussió)

## Discografia

* 1987: Värttinä
* 1989: Musta Lindu
* 1991: Oi Dai
* 1992: Seleniko
* 1994: Aitara
* 1996: Kokko
* 1998: Vihma
* 2000: Ilmatar
* 2001: 6.12. - Album en directe
* 2002: Double Life - 2 cd's que contenent les cançons de 6.12. i altres cançons d'estudi.
* 2003: iki
* 2005: Snow Angel - Inclou cançons en directe i d'estudi
* 2006: Miero
* 2007: 25 - Compilació
* 2012: Utu
* 2015: Viena

## Enllaços externs

* Web oficial (anglès)
* Discografia completa (anglès)
* Värttinä a "Allmusic" (anglès)
# West Manchester

West Manchester és una població dels Estats Units a l'estat d'Ohio. Segons el cens del 2000 tenia 433 habitants.

## Demografia

Segons el cens del 2000, West Manchester tenia 433 habitants, 168 habitatges, i 124 famílies. La densitat de població era de 726,9 habitants per km².
Dels 168 habitatges en un 38,7% hi vivien nens de menys de 18 anys, en un 60,7% hi vivien parelles casades, en un 10,7% dones solteres, i en un 25,6% no eren unitats familiars. En el 22% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,06.
Per edats la població es repartia de la següent manera: un 26,8% tenia menys de 18 anys, un 12% entre 18 i 24, un 30,7% entre 25 i 44, un 20,3% de 45 a 60 i un 10,2% 65 anys o més.
L'edat mediana era de 31 anys. Per cada 100 dones de 18 o més anys hi havia 93,3 homes.
La renda mediana per habitatge era de 34.063 $ i la renda mediana per família de 39.583 $. Els homes tenien una renda mediana de 32.000 $ mentre que les dones 20.781 $. La renda per capita de la població era de 16.968 $. Aproximadament el 4,3% de les famílies i el 7,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Manchester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- West Manchester». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].